OzLabs/hebrew-wiki-articles huggingface dataset:
הדרבי של דונצק

{| align="left"
|-
|
{| style="border: 1px #aaaaaa solid;"
! מאזן המפגשים בליגה בין מטאלורג לשחטאר(נכון ל-27 בנובמבר 2017)
|-
|
|}
|}
הדרבי של דוֹנֵצְק הוא תיאור יריבות הכדורגל שבין שחטאר ומטאלורג, קבוצות הכדורגל מדונייצק, שבאזור דונבאס, מזרח אוקראינה.

מטאלורג פשטה את הרגל ביולי 2015 ומאז פרוץ מלחמת האזרחים בדונצק, שַחְטָאר עברה באופן זמני לעיר לבוב ולאחר מכן לחרקוב ומאז כבר לא נערכים משחקי דרבי בעיר דונצק, אף שהשלטון הבדלני הקים ליגת כדורגל משלו שמשחקים בה קבוצת פובדה דונצק, גווארדייץ דונצק וקבוצת אופלוט דונבאס, המייצגות את העיר.

ישנה גם יריבות מתוחה בין שחטאר דונצק מול קבוצת אולימפיק דונצק, בשל היות שתי הקבוצות לנציגות העיר, אף שבפועל שתי הקבוצות כבר אינן משחקות בדונצק עצמה: אולימפיק עברה לארח את משחקיה בקייב.
== אולימפיק — שחטאר ==
{| align="left"
|-
|
{| style="border: 1px #aaaaaa solid;"
! מאזן המפגשים בליגה בין אולימפיק לשחטאר(נכון ל-27 בספטמבר 2020)
|-
|
|}
|}
לאחר פירוקה של מטאלורג דונצק, המפגשים בין אולימפיק לשחטאר הפכו למשחק הדרבי העיקרי. הקבוצות נפגשו לראשונה בשנת 2014 ומאז משבר אוקראינה כבר אינן מהוות בפועל לנציגות העיר דונצק, אף שהקבוצות שמרו על שמן ההיסטורי. ברם, המפגשים ביניהם המשיכו להיקרא הדרבי של דונצק.
=== סטטיסטיקת מפגשים ===
{| class="wikitable" style="text-align: center; margin-bottom: 10px;"
!טורניר
!ניצחונות שחטאר
!תיקו
!ניצחונות אולימפיק
|-
| ליגה
| 12
| 3
| 0
|-
| גביע
| 0
| 0
| 0
|-
! סה"כ
! 12
! 3
! 0
|}

=== תוצאות המפגשים ===
==== אליפות אוקראינה ====

== מטאלורג — שחטאר ==
=== סטטיסטיקת מפגשים ===
{| class="wikitable" style="text-align: center; margin-bottom: 10px;"
!טורניר
!ניצחונות שחטאר
!תיקו
!ניצחונות מטאלורג
|-
| ליגה
| 25
| 2
| 0
|-
| גביע
| 1
| 0
| 2
|-
! סה"כ
! 26
! 2
! 2
|}
=== תוצאות המפגשים ===
==== אליפות אוקראינה ====

==== הגביע האוקראיני ====

==== הסופר קאפ האוקראיני ====
* 2012 — מטאלורג 0:2 שחטאר
==בעקבות מלחמת האזרחים באוקראינה==
לאחר הקמתה של הרפובליקה העממית של דונצק והגירתן של שחטאר ואולימפיק אל תוך אוקראינה ומחוץ למחוז דונצק, הדרבי האמיתי של דונצק כיום הוא בין קבוצת פובדה דונצק וגווארדייץ דונצק, הנחשבות למועדוני הכדורגל הגדולים ברפובליקה הבדלנית ושתיהן זכו פעמיים באליפות הרפובליקה הבדלנית. ישנה גם קבוצה בשם "שחטאר דונבאס", לה אין קשר לקבוצת "שחטאר" הידועה יותר והיא משמשת כאקדמיה לכדורגל, ששחקניה מתאמנים בדונבאס ארנה.

== קישורים חיצוניים ==
* [https://web.archive.org/web/20121210034848/http://shakhtar.com/en/ האתר הרשמי של שחטאר]
* [http://olimpik.com.ua האתר הרשמי של אולימפיק]
* [https://web.archive.org/web/20130320122604/http://metallurg.donetsk.ua/en/ ארכיון האתר הרשמי של מטאלורג]

== הערות שוליים ==

קטגוריה:משחקי דרבי באוקראינה
קטגוריה:שחטאר דונצק
קטגוריה:מטאלורג דונצק
קטגוריה:אולימפיק דונצק
כף ויליאמס

כֵּף וִילְיַאמְס או קייפ ויליאמס (באנגלית: Cape Williams) הוא כף מכוסה קרח, המהווה את קצה חצי האי ביואל, ממזרח לקצהו של קרחון לילי, ובקצהו של קרחון ג'ורג' וקרחון זייקוב, בקצה חוף פנל בארץ ויקטוריה שבאנטארקטיקה.

אורכה של הכף 28 קילומטרים. 

== היסטוריה ==
הכף התגלתה בפברואר 1911 על ידי הספינה טרה נובה במסגרת משלחת טרה נובה אשר חקרה את האזור שממערב לכף נורת'. 
הכף נקראת על שם ויליאם ויליאמס, צ'יף (ראש חדר המכונות) של האוניה טרה נובה.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:16633 כף ויליאמס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=111958 כף ויליאמס] באתר הגאזט האנטארקטי של ממשלת אוסטרליה

== הערות שוליים ==

ויליאמס
ויליאמס
קטגוריה:ערכים עם קואורדינטות
הבור (אתר הנצחה)

הבור, 2010. משמאל נראית הבמה שעליה האובליסק. מולה ומימין נראים גרם המדרגות והפסל "הדרך האחרונה"
הבור (בבלארוסית: Яма) הוא אתר הנצחה ליהודי מינסק שנספו בשואה. הוא ניצב בתחומי העיר מינסק, בירת בלארוס, באתר שבו נורו למוות על ידי הגרמנים ב-2 במרץ 1942 (י"ג באדר ה'תש"ב, יום לפני פורים) כ-5,000 יהודים מתוך אלו שהיו כלואים בגטו בעיר.

האתר הוא שקע באדמה, שהיה במקור חשוף וכיום הוא מרוצף בתחתיתו ומדרונותיו מכוסים צמחייה. בפאתי תחתית הבור, על גבי במה נמוכה, נמצא אובליסק זיכרון מגרניט, שהוצב במקום זה לראשונה בשנת 1947. על גבי האובליסק נחקקה ברוסית וביידיש הכתובת: "זיכרון נצח לזכרם של חמשת אלפים יהודים קדושים שנרצחו על ידי אויביה הרצחניים ביותר של האנושות - הרוצחים הגרמנים הפשיסטים, 2 במרץ 1942".

בשנת 2000 הוצב פסל נוסף באתר ליד גרם מדרגות היורד לתוך השקע. זהו פסל ארד הנקרא "הדרך האחרונה". הוא מסמל קבוצה של כ-20 נידונים למוות היורדים אל הבור על מנת להיירות בתוכו. ביניהם נמצאים אשה בהיריון, ילד וכנר. הפסל נוצר על ידי האדריכל , שהיה יושב ראש הקהילות היהודיות בבלארוס, ועל ידי הפסלת הישראלית אלזה פולק.

טקסי זיכרון נערכים כמה פעמים בשנה במקום, ב-23 באוקטובר שהוא תאריך חיסול גטו מינסק, וב-2 במרץ.

אתר ההנצחה נפל קרבן בעבר למעשי ונדליזם.

<gallery widths="300px" heights="300px" perrow="2">
Yama161442.jpg|האובליסק באתר
</gallery>

==קישורים חיצוניים==

* אתרים ([https://minsk-old-new.com/places/pamyatniki-i-skulptury/pamyatnik-yama 1], [http://mb.s5x.org/homoliber.org/ru/uh/uh010504.shtml 2] , [http://evreimir.com/88123/131117_volodin_obelisk/ 3]) אודות האנדרטה 

בור
בור
בור
בור
קטגוריה:יהדות מינסק
קטגוריה:זיכרון שואת יהודי ברית המועצות
הרי קונקורד

הרי קונקורד (באנגלית: Concord Mountains; מילולית: הרי ההסכמה או הרי ההדדיות) היא קבוצת רכסי ההרים בחוף פנל, בין כף ויליאמס וכף אדייר בצפון מערב ארץ ויקטוריה שבאנטארקטיקה.

הקבוצה כוללת את רכס אוורט, רכס מיראביטו, רכס קינג, מאסיף ליץ', רכס קוורציט המזרחי, ורכס קוורציט המערבי.

אורכה של קבוצת הרכסים 400 קילומטרים, וגובהם המקסימלי 3,160 מטרים מעל פני הים. גובהם הממוצע של ההרים 1,161 מטרים מעל פני הים.

==היסטוריה==
הרכס מופה על ידי הסקר הגאולוגי של ארצות הברית בהתבסס על סקרים ועל תצלומי אוויר שבוצעו על ידי צי ארצות הברית במסגרת מבצע קפיצה גבוהה בין השנים 1960–1963.

שמו של הרכס ניתן לו על ידי משלחת הסקר הגאולוגי האנטארקטי של ניו זילנד על מנת לסמל את ההסכמה וההדדיות הבינלאומית בחקר אנטארקטיקה, ואת העובדה שחמש מדינות שיתפו פעולה בחקר אזור זה של אנטארקטיקה.

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:3016 הרי קונקורד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=123739 הרי קונקורד] באתר הגאזט האנטארקטי של ממשלת אוסטרליה
* [https://mountainplanet.com/ranges/transantarctic-mountains-concord-mountains תצלום לוויין ומידע גאוגרפי]
* [https://www.yr.no/place/Antarctica/Other/Concord_Mountains/ תחזית מזג אוויר עדכנית עבור הרי קונקורד]
* [https://meteobox.com/antarctica/concord-mountains/long-term-forecast/ תחזית מזג אוויר ארוכת טווח עבור הרי קונקורד]

== הערות שוליים ==

קונקורד
קונקורד
הדרבי של קייב

מפגן התמיכה של אוהדי אובולון ודינמו, במשחק הדרבי 
ארסנל נגד דינמו, 2007 
הדרבי של קייב מתייחס בדרך כלל למשחק הדרבי בין שתי קבוצות הכדורגל הבכירות של העיר קייב, דינמו וארסנל, אף שישנן משחקי דרבי מתוחים בין כל אחת מקבוצות הכדורגל בקייב (אף שבשנים 2013–2018 דינמו הייתה הקבוצה הבכירה היחידה בליגה שמייצגת את קייב). 
==ארסנל נגד דינמו==
היריבות בין ארסנל לדינמו התקיימה בשנים 2002–2013 ואומנם גררה מפגשים אלימים בין אוהדי שתי הקבוצות, אך דינמו ניצחה את כל המפגשים בין הקבוצות וארסנל מעולם לא הצליחה לנצח את יריבתה העירונית.

בעבר ארסנל נקראה צסק"א קייב וליריבות שלה מול דינמו יש רקע היסטורי, בעיקר בשל היות דינמו קבוצה שהוקמה ביוזמת המשטרה, בעוד צסק"א קייב הוקמה בחסות הצבא. 

בעונת 2018 שוב חודשו המפגשים לאחר שארסנל קייב העפילה חזרה לליגת העל האוקראינית בכדורגל. 
===מאזן המפגשים===
{| class="wikitable" style="text-align: center;"
!
! ניצחונות לדינמו
! תיקו
! ניצחונות לארסנל
! שערי דינמו
! שערי ארסנל
|-
| אליפות
| 22 || 3 || 0 || 58 || 11
|-
| גביע
| 2 ||0 ||0 ||4 || 1
|-
! סך הכל
! 24 !! 3 !! 0 !! 62 || 12
|}

==אובולון נגד דינמו==
היריבות בין קבוצת אובולון קייב לדינמו התקיימה בשנים 2001–2011 והייתה אחת המתוחות במשחקי הדרבי באוקראינה, בשנים שבהן אובולון התמודדה בליגת העל.

לאורך השנים המאזן נטה באופן מובהק לטובת דינמו, שניצחה ב-7 מתוך 11 המפגשים בין הקבוצות, בכל המסגרות. 
{| class="wikitable" style="text-align: center;"
!
! ניצחונות לדינמו
! תיקו 
! ניצחונות לאובולון 
! שערים לדינמו
! שערים לאובולון 
|-
| אליפות
| 9 || 2 || 1 || 35 || 10
|-
| גביע
| 2 ||0 ||0 ||6 || 0
|-
! סך הכל
! 11 !! 2 !! 1 !! 41 || 10
|}

==הערות שוליים==

קייב
קטגוריה:קייב: ספורט
דרבי
דרבי
דרבי
קלרנס מונייאי

קלרנס מונייאי (באנגלית: Clarence Munyai; נולד ב-20 בפברואר 1998) הוא אתלט מדרום אפריקה, המתחרה בריצת 200 מטר.

== ביוגרפיה ==
מונייאי זכה ב-2016 באליפות דרום אפריקה בריצת 200 מטר בתוצאה של 20.73 שניות, בהמשך השנה סיים במקום הרביעי בריצת 200 מטר באליפות העולם מתחת לגיל 20 שהתקיימה בבידגושץ'. הוא השתתף באולימפיאדת ריו דה ז'ניירו בה השיג תוצאה של 20.66 שניות ולא העפיל משלב המוקדמות. ב-2017 זכה במדליית זהב באליפות אפריקה מתחת לגיל 20 בתוצאה של 20.22 שניות. באליפות העולם באתלטיקה 2017 נפסל בשלב המוקדמות. 

במרץ 2018 זכה באליפות דרום אפריקה, כשבחצי הגמר קבע שיא לאומי של 19.69 שניות, תוצאה זו מדרגת אותו עשירי בכל הזמנים. במשחקי חבר העמים 2018 סיים רביעי בתוצאה של 20.58 שניות. באולימפיאדת טוקיו קבע במוקדמות תוצאה של 20.49 שניות ולא העפיל לגמר.

==שיאים אישים==
*ריצת 100 מטר - 10.04 שניות (מרץ 2022)
*ריצת 200 מטר - 19.69 שניות (מרץ 2018)

==קישורים חיצוניים==

קטגוריה:אצנים דרום אפריקאים
קטגוריה:אצנים באולימפיאדת ריו דה ז'ניירו (2016)
קטגוריה:דרום אפריקאים שנולדו ב-1998
קטגוריה:אצנים באולימפיאדת טוקיו (2020)
קרל-אריוון האוב

קרל-אריוון האוב (בגרמנית: Karl-Erivan Haub; נולד ב-5 במרץ 1960 - נעדר מ-7 באפריל 2018) הוא איש עסקים מיליארדר גרמני. מנכ"ל (במשותף עם אחיו) של חברת ההחזקות טנגלמן גרופ .

==קורות חייו==
נולד בטקומה שבוושינגטון. בנו הבכור של אריוון האוב (1932–2018) שניהל בשעתו את טנגלמן גרופ. המשפחה נמנית בין המשפחות העשירות בעולם לפי פורבס.

למד כלכלה ומדעי החברה באוניברסיטת סנט גאלן בסנט גאלן , שווייץ. התמחה בתפקידים שונים בקבוצת טנגלמן ומשנת 2000 הוא מנהיג את החברה יחד עם אחיו הצעיר יותר כריסטיאן ו. א. האוב .

האוב נחשב לגולש סקי מנוסה, באפריל 2018 מסרו הרשויות כי הוא התאמן לקראת תחרות סקי באתר סקי על המטרהורן, ולא שב למלון שבו התאכסן בעיירה צרמט. הוא גלש בגפו ואפשר שהחליק לסדקים בקרחונים שבאזור בו גלש. בשל העובדה שמשלחות חיפוש וחילוץ נכשלו בעבר באיתור נעדרים באזור זה, מוגדר האוב נעדר.

באפריל 2024 פורסם שקרל-אריוון האוב גר במוסקבה עם המאהבת שלו<ref></ref>.

==הערות שוליים==

קטגוריה:אנשי עסקים גרמנים
קטגוריה:אישים שנעלמו
קטגוריה:גרמנים שנולדו ב-1960
קטגוריה:גרמנים שנפטרו ב-2018
סוניק הקיפוד (IDW Publishing)

עטיפת הכרך הראשון בעברית, אמנות מאת טייסון הס
סוניק הקיפוד (באנגלית: Sonic the Hedgehog) היא סדרת קומיקס המבוססת על זיכיון משחקי הווידאו "סוניק הקיפוד" של חברת סגה. הכרך הראשון של הסדרה יצא ב-4 באפריל 2018 על ידי IDW Publishing. זה הקומיקס השלישי המבוסס על סוניק הקיפוד, הקודמים היו "Sonic The Comic" על ידי Fleetway Publication ו"סוניק הקיפוד" על ידי ארצ'י קומיקס.

בישראל, חוברות הקומיקס מופצות בתרגום לעברית על ידי מודן הוצאה לאור, תחת השם "סוניק". החלק הראשון הופץ בתחילת שנת 2020 תחת השם "מזימת המזיקניקים", והוא כולל את ארבעת הכרכים הראשונים. החלק השני, "גורלו של דוקטור אגמן", שוחרר בסוף אוגוסט של אותה שנה. חלק שלישי שוחרר במרץ 2021 תחת השם "הקרב על אי המלאכים", וחלק רביעי באוגוסט תחת השם "מתקפת הזומבוטים". החלק החמישי, "עיר בסכנה", שוחרר בינואר 2022.

== רקע ==
ביולי 2017, IDW Publishing הכריזה עסקה עם סגה לייצר סדרה חדשה של קומיקס על סוניק הקיפוד בעקבות ביטול הסדרה הקודמת של ארצ'י קומיקס. ארבעת הכרכים הראשונים שלה שוחררו כל שבוע בחודש מאי, אך נכון להיום כל כרך משוחרר פעם בחודש. אושר כי הסופר איאן פלין יחזור לעבוד עם האמן טייסון הס.

במהלך ניו יורק Comic Con 2017, פלין אישר כי דמויות ישנות וחדשות ישתתפו בעתיד, דבר זה מרמז כי דמויות מהמשחקים המקוריים והקומיקסים המקוריים אולי יופיעו בסדרה.  עם זאת, ב-28 בדצמבר 2017, פלין גילה כי הדמויות שהוא יצר עבור ארצ'י קומיקס הם מחוץ לתחום בקומיקס של IDW Publishing.

ב-11 בינואר 2018, IDW השיקה קבוצת פייסבוק שכותרתו "IDW Sonic Comic Squad!" שבו הם ישחררו את כל החדשות האחרונות על הקומיקס.

כמה ימים אחרי נחשף כי טרייסי יארדלי, שעבד במקור על סוניק הקומיקס של ארצ'י, יהיה בין אמני הקומיקס שיעבדו בו.

== תקציר העלילה ==
העלילה ממשיכה לאחר אירועי המשחק Sonic Forces. אמנם המלחמה בין המחתרת לדוקטור אגמן הסתיימה, אך עבודתו של סוניק עדיין לא נגמרה, מכיוון שמספר רובוטים המשיכו לתקוף כפרים קטנים ברחבי כוכב מוביוס. על מנת להצליח, סוניק צריך את עזרתם של חבריו: טיילס, נאקלס הקיפודן ואיימי רוז, יחד עם כמה בני ברית חדשים.

== דמויות ==
הקומיקס מציג את הדמויות הראשיות של סדרת המשחקים: סוניק, טיילס, נאקלס הקיפודן, איימי רוז, בלייז החתולה, דוקטור אגמן, אורבוט וקיובוט, שאדו הקיפוד, רוז' בת העטלף וצוות כאוטיקס. 

במשך הקומיקס הצטרפו גם דמויות חדשות ומקוריות:
* טנגל הלמורה: למורה בעלת זנב טבעת ובעלת ברית של סוניק. נועזת וחסרת פחד, שוחרת ריב ומדון ואוהבת להסתבך עם הרעים.
* הקשוח והאכזרי: שני אחים בואשים המשמשים כאויבים של סוניק. בריונים לא חכמים במיוחד.
* וויספר הזאבה: זאבה מואנשת ובעלת ברית של סוניק. תומכת במחתרת.
*ג'ול החיפושית: חיפושית מואנשת, משגיחה על מוזיאון המינרלים. החברה הכי טובה של טנגל, והמנהיגה הנוכחית של המחתרת.
*בל: רובוטית בעלת צורה של בובת מריונטה, משמשת כבעלת ברית של סוניק.

==קישורים חיצוניים==
* 

== הערות שוליים ==

קטגוריה:סוניק הקיפוד
קטגוריה:סדרות קומיקס
וילהלם גאורג, רוזן העיר קירכברג, רוזן זיין-הכנבורג

וילהלם גאורג, רוזן העיר קירכברג, רוזן זיין-הכנבורג (בגרמנית: Wilhelm Georg Graf zu Sayn-Hachenburg Burggraf von Kirchberg, 23 באפריל 1751 - 7 בפברואר 1777), הוא אב קדמון של אנרי, הדוכס הגדול של לוקסמבורג.

==ביוגרפיה==
וילהלם גאורג נולד בהכנבורג ב-23 באפריל 1751, לווילהלם לודוויג, רוזן העיר קירכברג, רוזן זיין-הכנבורג וללואיזה, רוזנת זאלם-דאון, בתם של היינריך האחד עשר, נסיך רויס-גרייץ וקונרדינה אלאונורה, נסיכת רויס-קסטריץ.

ב-1 ביוני 1771 התחתן וילהלם גאורג עם איזבלה אוגוסטה, נסיכת רויס-גרייץ, בתם של היינריך האחד עשר, נסיך רויס-גרייץ וקונרדינה אלאונורה, נסיכת רויס-קסטריץ, ובשנת 1772 נולדה בתם היחידה לואיזה איזבלה, רוזנת העיר קירכברג. ב-7 בפברואר 1777 מת וילהלם גאורג בהכנבורג, ובשנת 1788 התחתנה בתו עם פרידריך וילהלם, נסיך נסאו-ויילבורג. בשנת 1816 עלה נכדו וילהלם, דוכס נסאו לשלטון, ובשנת 1824 מתה אשתו איזבלה אוגוסטה בהכנבורג.

== אילן יוחסין ==

==קישורים חיצוניים==
* [http://thepeerage.com/p10884.htm#i108838 וילהלם גאורג, רוזן העיר קירכברג, רוזן זיין-הכנבורג]

קטגוריה:נסיכים גרמנים
קטגוריה:ילידי 1751
קטגוריה:נפטרים ב-1777
איזבלה אוגוסטה, נסיכת רויס-גרייץ

איזבלה אוגוסטה, נסיכת רויס-גרייץ (גרמנית: Isabella Auguste Prinzessin Reuss zu Greiz, 7 באוגוסט 1752 - 10 באוקטובר 1824), היא אם קדמונית של אנרי, הדוכס הגדול של לוקסמבורג.

==ביוגרפיה==
איזבלה אוגוסטה נולדה באוברשלוס ב-7 באוגוסט 1752, להיינריך האחד עשר, נסיך רויס-גרייץ ולקונרדינה אלאונורה, נסיכת רויס-קסטריץ, בתם של היינריך העשרים וארבעה, נסיך רויס-קסטריץ ומריה אלאונורה, ברונית פון פרומניץ-דיטרסבאך.

ב-1 ביוני 1771 התחתנה איזבלה אוגוסטה עם וילהלם גאורג, רוזן העיר קירכברג, רוזן זיין-הכנבורג, ובשנת 1772 נולדה בתם היחידה לואיזה איזבלה, רוזנת העיר קירכברג. בשנת 1777 מת בעלה וילהלם גאורג, ובשנת 1788 התחתנה בתה עם פרידריך וילהלם, נסיך נסאו-ויילבורג. בשנת 1816 עלה נכדה וילהלם, דוכס נסאו לשלטון, וב-10 באוקטובר 1824 מתה איזבלה אוגוסטה בהכנבורג.

== אילן יוחסין ==

==קישורים חיצוניים==
* [http://thepeerage.com/p10884.htm#i108837 איזבלה אוגוסטה, נסיכת רויס-גרייץ]

קטגוריה:ילידות 1752
קטגוריה:נסיכות גרמניות
קטגוריה:נפטרות ב-1824
מרחב הזרימה

מרחב הזרימה הוא הפשטה תרבותית ברמה גבוהה של המרחב והזמן, ותפיסה מחדש של צורות חדשות בתוך הסדרים מרחביים.        

סוג חדש של מרחב המאפשר אינטראקציה סינכרונית מרוחקת בזמן אמת.

בעזרת מרחב הזרימה אפשר לתקשר בין מקומות רחוקים בחלל בזמן אמת בניגוד לתפיסה הטוענת שמהירות האור היא המהירות המקסימלית לתנועה במרחב.

== עקרונות ==
מרחב הזרימה הוא שילוב של מרחב התנועה ומרחב הזמן ("מרחב המקומות") והוא מורכב משלושה יסודות עיקריים:
# תווך זרימה תקין.
# פריטים המתאימים לזרימה בתווך זה.
# הצמתים שדרכם מנווטת זרימה זו.

מרחב הזרימה מציג את הפעולה האנושית ואת האינטראקציה המתרחשת באופן דינמי ומבוצע מרחוק. הזרימה מתבצעת באמצעות טכנולוגיית תקשורת שמכילה זרימה רציפה של תקשורת רגישה לזמן, ושל צמתים של מערכות גלובליות (כנראה טכנולוגיות או מחשב). זרמי מידע אלה מחברים בין אנשים לקהילה קיברנטית מתמשכת, בזמן אמת, השונה מהכפר הגלובלי, שכן מקום הקבוצות בזמן הופך לחשוב יותר ממיקומם הגאוגרפי.

== היסטוריה ==
הרעיון של מרחב הזרימה הועלה לראשונה על ידי הפילוסוף היווני הרקליטוס, אשר סיכם את הנושא וקרא לו πάντα ρεί (panta rei, "הכל זורם" ביוונית) שאמר שהכול זורם, שכל דבר כל הזמן עובר ממקום למקום. כמו שלא תיכנס לאותם מים בנהר פעמיים.

הנושא התחיל להיחקר בשנת 1996 על ידי הסוציולוג מנואל קסטלס אשר חקר את הנושא של אפשרות תקשורת בין אנשים מכל מקום שהוא בזמן אמת על ידי מעגלים חשמליים בחלל המרחב והזמן. הוא הוציא בנושא ספרים רבים.

כיום, אין עדויות לאנשים אשר ממשיכים לחקור את הנושא אך יש אנשים אשר מאמינים בו.

== לקריאה נוספת ==
* קסטל, מנואל, "מבוא לעידן המידע" של חברת המידע הקורא, פרנק וובסטר, ריימו בלום, ארקי קרוון, הארי מלן, קארל נורדנשטרנג ואנסיו פוסקרי, עורכים. לונדון וניו יורק: Routledge, 2004. עמ '138-49.
* סטלדר, פליקס. הסטטוס של חפצים בתוך חלל הזרמים, Diss. אוניברסיטת טורונטו (2013). 13 בפברואר 2006. [http://felix.openflows.org/html/objects_flows.pdf http://felix.openflows.org/html/objects_flows.]
* אנדרו באלנטיין וכריס .ל. סמית', אדריכלות במרחב הזרימה, רוטלדג', 2012

2018 04
קטגוריה:תורת היחסות
יפה נוף (שיר)

יְפֵה נוֹף הוא שירו של רבי יהודה הלוי (1075–1141 בקירוב), שהיה פילוסוף, רופא ומשורר מתקופת תור הזהב של יהודי ספרד. חלום חייו היה לעלות לארץ ישראל ולירושלים, ואמנם בהיותו בן 65 הפליג למזרח והגיע למצרים, אך לא ברור אם הצליח גם להגיע ארצה. השיר הוא שיר כיסופים לירושלים ("יפה נוף" הוא אחד משמותיה), וצער על מצבה החרב אך תשוקה לעלות אליה מהגלות בקצה מערב למרות חורבנה ושיממונה. השיר הולחן על ידי אתי אנקרי, ישראל גולדפרב, ניסן כהן-מלמד, ינון נאמן ושגב פניאל אביחיל.
אמן בֶּנוֹ אֶלְקָן ביצירתו - מנורת הכנסת]]

==פירוש השיר==
# כינויי חיבה לציון - היפה, שמחת כל העולם, ומושב ה' - אליה מתגעגע המשורר אף ממרחקים בספרד שבקצה מערב.
# המשורר מתרגש לזכר ימי הקדם המפוארים של ירושלים ואירועי חורבנה, עזיבת ה' אותה וחורבן המקדש.
# המשורר רוצה להגיע במהרה לירושלים בדרך נס ושם להרוות את עפר הריסותיה היבש בדמעותיו.
# המשורר ידאג לה ואם כבר אין בה מלך כבימי קדם ואם במקום שמני בושם יש בה היום ארס נחשים ועקרבים
# אזי המשורר יאהב את אבניה הנופלות וינשק להם ועפר הריסותיה יהיה לו מתוק מדבש.

==משקל וקישוטים==
* המשקל הוא הארוך - בדרך כלל בעל יתד-תנועה - יתד-שתי-תנועות - יתד-תנועה - יתד-שתי-תנועות בדלת ובסוגר (ראו איור עם מונחי המשקל של שירת ימי הביניים של יהדות ספרד) אלא שכאן הוא מקוצר בשוא בעמוד השלישי. 
* החרוז הוא ראוי - כלומר כל בית מסתיים בחרוז בעל שני עיצורים והתנועה שביניהם - במקרה הזה "רָב".
* השיר מכיל אקרוסטיכון הנוצר מהאותיות הראשונות של הדלתות: שם המשורר יהודה. 
משקל השיר "יְפֵה נוֹף": המשקל הארוך מקוצר בשווא בעמוד השלישי

==שימוש בביטויים מהתנ"ך==
# "יְפֵה נוֹף מְשׂוֹשׂ כָּל הָאָרֶץ הַר צִיּוֹן יַרְכְּתֵי צָפוֹן קִרְיַת מֶלֶךְ רָב."; "נִכְסְפָה וְגַם כָּלְתָה נַפְשִׁי..."
# "כִּי נִכְמְרוּ רַחֲמָיו אֶל אָחִיו"; "זָכַרְתִּי יָמִים מִקֶּדֶם"
# "וָאֶשָּׂא אֶתְכֶם עַל כַּנְפֵי נְשָׁרִים"
# "הַמּוֹלִיכֲךָ בַּמִּדְבָּר הַגָּדֹל וְהַנּוֹרָא נָחָשׁ שָׂרָף וְעַקְרָב וְצִמָּאוֹן אֲשֶׁר אֵין מָיִם"

==לקריאה נוספת==
* פירושי פרנץ רוזנצווייג לתשעים וחמישה משירי רבי יהודה הלוי, תרגום: מיכאל שורץ, הוצאת מאגנס, 2011.

==קישורים חיצוניים==

* [http://benyehuda.org/rihal/Rihal1_1.html#f יפה נוף], באתר פרויקט בן-יהודה

==הערות שוליים==

קטגוריה:שירי יהודה הלוי
קטגוריה:ספרות ימי הביניים
קטגוריה:ציונות בספרד
קטגוריה:יצירות עם אקרוסטיכון
אובולון קייב

סמל אובולון קייב בשנים 2010 - 2013
אובולון ברובאר קייב היא קבוצת כדורגל אוקראינית מהעיר קייב (רובע אובולון). נותנת החסות העיקרית היא מבשלת אובולון מאז 1999.

המועדון הוקם לראשונה בשנת 1993 כקבוצת זמינה. ב-2013 בשל בעיות כלכליות הקבוצה ירדה ליגה ופורקה. זמן קצר לאחר מכן הוקמה מחדש.
== שמות הקבוצה ==
*1992: זמינה
*1993: זמינה-אובולון
*1995: אובולון
*1997: אובולון-PPO
*1999: אובולון
*2013: אובולון-ברובאר
*2020: אובולון
== אצטדיון הקבוצה ==
הקבוצה מארחת את משחקי הבית שלה באובולון ארנה.

==ראו גם==
*הדרבי של קייב
== קישורים חיצוניים ==
* 

== הערות שוליים ==

*
קטגוריה:קבוצות כדורגל ששיחקו בליגה הבכירה באוקראינה
קטגוריה:קייב: מועדוני כדורגל
אלכסנדר קאראג'ורג'ביץ', נסיך סרביה

אלכסנדר קאראג'ורג'ביץ', נסיך סרביה (בסרבית בכתב קירילי: Александар Карађорђевић; 11 באוקטובר 1806 – 3 במאי 1875), היה נסיך סרביה בין השנים 1842–1858.

==ביוגרפיה==
אלכסנדר קאראג'ורג'ביץ' נולד ב-11 באוקטובר 1806, לקאראג'ורג'ה ולילנה יובנוביץ', והוא התחנך בחוטין, בסרביה, תחת פיקוחו של אלכסנדר הראשון, קיסר רוסיה. בשנת 1815 הוביל מילוש אוברנוביץ' את המרד הסרבי השני נגד העות'מאנים, הקים את בית אוברנוביץ' והוכר על ידי השער הנשגב כנסיך סרביה תחת השלטון העות'מאני. בשנת 1817 הוא הורה על רציחתו של קאראג'ורג'ה – אביו של אלכסנדר, משום שחשש שהלה יסכן את שלטונו. ראשו הערוף של קאראג'ורג'ה נשלח לאיסטנבול ואוברנוביץ' המשיך בשלטונו. עם זאת, העם לא רווה נחת מאוברנוביץ' אשר שלט בצורה אוטוקרטית, ובשנת 1839 הוא נאלץ לוותר על הכתר לטובת בנו מילאן אוברנוביץ'. מילאן היה חולה עוד לפני כן, ונפטר שבועיים לאחר שעלה לשלטון. ייתכן שהוא כלל לא ידע שהוכתר. במקומו עלה לשלטון אחיו, מיכאילו אוברנוביץ'.

ב-1 ביוני 1830 התחתן אלכסנדר עם פרסידה ננאדוביץ', בתם של יברם ננאדוביץ' ויובאנקה מילובנוביץ, שממנה נולדו לו 10 ילדים. בסוף 1839 אלכסנדר ומשפחתו חזרו לסרביה, ואלכסנדר הצטרף למפקדה של הצבא הסרבי, קודם לדרגת לוטננט, ומונה לשליחו של הנסיך מיכאילו. ב-14 בספטמבר 1842 הודח מיכאילו, והוחלט למנות כנסיך החדש את אלכסנדר קאראג'ורג'ביץ'. אלכסנדר שלט עד 1858, עת הודח בידי העות'מאנים בתמיכת מעצמות המערב, בשל סירובו לתמוך בעות'מאנים במהלך מלחמת קרים. לאחר הדחתו התגורר אלכסנדר בהונגריה, וב-3 במאי 1875 הוא מת בטמשוואר.

בשנת 1903 הודח אלכסנדר הראשון, מלך סרביה מבית אוברנוביץ' בהפיכה צבאית, ובנו של אלכסנדר, פטר, הוכתר במקומו כפטר הראשון, מלך סרביה.

==משפחתו==
ב-1 ביוני 1830 התחתן אלכסנדר עם פרסידה ננאדוביץ', בתם של יברם ננאדוביץ' ויובאנקה מילובנוביץ, ממנה נולדו לו 10 ילדים:
* הנסיכה פולקסיה (1833–1914), התחתנה עם קונסטנטין ניקולאייביץ', שר הפנים הסרבי, ולאחריו התחתנה עם ד"ר אלכסנדר פרשרן.
* הנסיכה קלאופטרה (1835–1855), התחתנה עם מילאן אברם פטרוניביץ', שגריר סרביה ברוסיה.
* הנסיך אלקסיי (1836–1841)
* הנסיך סבטוזאר (1841–1847)
* הנסיך פטר (1844–1921), התחתן עם זורקה, נסיכת מונטנגרו.
* הנסיכה ילנה (1846–1867), התחתנה עם ג'ורג'ה סימיץ', ראש ממשלת סרביה.
* הנסיך אנדריי (1848–1864)
* הנסיכה יליזבטה (1850)
* הנסיך ג'ורג'ה (1856–1889)
* הנסיך ארסן (1859–1938), התחתן עם אאורורה פבלובנה דמידובה.

==קישורים חיצוניים==

* 
* 

קטגוריה:סרביה: היסטוריה
קטגוריה:נסיכי סרביה
קטגוריה:אצולה סרבית
קטגוריה:משפחת המלוכה היוגוסלבית
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מעוטרי מסדר אוסמניה
קטגוריה:סרבים שנולדו ב-1806
קטגוריה:נפטרים ב-1885
קטגוריה:מונרכים שהיו חברי הבונים החופשיים
ואלטר דיאקו

ואלטר דיאקו (; 19 ביוני 1909 אינסברוק – 1978) היה אדריכל אוסטרי, אחראי על בניית תאי גז ומשרפות במחנה אושוויץ.

==ביוגרפיה==
דיאקו היה בנו של פקיד דואר. הוא למד בבית ספר יסודי וכן בחטיבה גרמנית עליונה. לאחר מכן החל לימודי אדריכלות בעיר הולדתו, וסיים את לימודיו בשנת 1930. לאחר שנתיים שבהן תכנן מבנים עבור חברת בנייה ועבד כאדריכל, עיסוקו נפגע קשה כתוצאה מהשפל הכלכלי, והוא מצא את פרנסתו כמדריך טיפוס הרים, מדריך סקי וכחייל מילואים. בשנת 1933 הצטרף לשורות המפלגה הנאצית, שהייתה בלתי חוקית באוסטריה. על חברותו בארגון הוא נידון לחמישה חודשי מאסר. לאחר שחרורו חי במשך תקופה באיטליה ובצרפת, שכן ידע לדבר גם איטלקית וצרפתית. בשנת 1937 היגר לגרמניה, שם התפרנס כמורה לחינוך גופני וכמדריך סקי. לאחר האנשלוס, סיפוחה של אוסטריה לידי גרמניה הנאצית במרץ 1938, חזר לאוסטריה ושב לעבוד כאדריכל. בתקופה זו קיבל מספר חבר קבוע במפלגה הנאצית (6256697). במאי 1939 הוא נישא להרטה אלסלר.

==מלחמת העולם השנייה==
עם פרוץ מלחמת העולם השנייה, דיאקו התגייס בנובמבר 1939 לשורות הוואפן אס אס, והוצב בקרקוב כחלק מיחידות גולגולת המת. ב-6 ביוני 1940 הוצב במחנה אושוויץ, ומנובמבר 1941 עמד בראש מחלקת התכנון של המחנה. הוא נשפט על ידי בית דין נאצי בעקבות קטטה שבה היה מעורב ונידון לתקופת מאסר של שלושה חודשים. היינריך הימלר חנן אותו והעלה אותו בדרגה. דיאקו לקח חלק חשוב בתכנון, בבנייה ובתחזוקה של תאי הגזים והמשרפות באושוויץ. הנס קאמלר, מהנדס וקצין בכיר באס אס, כינה אותו "מומחה לבנייה".

ב-16 בספטמבר 1942, מפקד מחנה אושוויץ רודולף הס, קצין נוסף בשם פרנץ הסלר ודיאקו נסעו למחנה חלמנו כדי לחקור שיטות להיפטר מקברי אחים, שיטות שפותחו ונוסו על ידי פאול בלובל. הרקע לביקורם במחנה היה החשש להרעלת מזון ולהתפרצות מחלות, שכן אלפי גופותיהם של קורבנות אושוויץ היו קבורים באדמה בקברי המונים. בלובל הציע להם לשרוף את הגופות מעל לעצי הסקה ספוגים בדלק. דיאקו תכנן משרפות שלתוכן יוכנסו בולי עץ ובהן נשרפו גופות האסירים. הגופות הוצאו מהבורות על ידי יחידות זונדרקומנדו והושלכו למשרפות.

בין השנים 1943–1944 קודם דיאקו בתפקידו באושוויץ, ונותר שם עד לצעדת המוות מן המחנה. באוגוסט 1944 הגיע לדרגת אוברשטורמפיהרר (דרגת אס אס המקבילה לסגן).

==לאחר המלחמה==
עם תום המלחמה הוא נלכד ונלקח לשבי הסובייטי, ממנו שוחרר רק בין השנים 1949–1950. לפי רודולף ורבה, דיאקו עבד בחברת בנייה קטנה שמנתה 15 עובדים והם בנו בית תפילה לכומר המקומי בעיר קטנה במערב אוסטריה.

הרמן לנגביין זיהה את דיאקו ואת פריץ ארטל בשנת 1961 והם הועמדו לדין. ההליך המשפטי של גביית עדיות והגשת תביעה החל בשנת 1962 ונמשך עד לשנת 1971.

המשפט נפתח ב-18 בינואר 1972, כחלק ממשפט אושוויץ הראשון שנערך באוסטריה, בפני בית דין בווינה. האישום העיקרי היה ביצוע פשע השואה על ידי "תכנון, בנייה ותחזוקה של תאי הגזים והמשרפות של מחנה אושוויץ בירקנאו". כמו כן, דיאקו הואשם ברציחתם של 12 אנשים במחנה בהם ירה בשנים 1940 עד 1942. התביעה ציינה גם את תאי המגורים של האסירים שתוכננו במכוון להיות בלתי כשירים למגורי אדם בהיותם מעודדים התפרצות מחלות וחסרי אוורור ראוי.

משפטם הסתיים ב-10 במרץ 1972 בזיכוי, מאחר שארטל ודיאקו לא היו בעליהם ה"רשמיים" של תאי הגזים. לאחר המשפט העניין הציבורי והתקשורתי בהם דעך.

==הערות שוליים==

קטגוריה:מהנדסים אזרחיים
קטגוריה:סגל מחנות אושוויץ
קטגוריה:אנשי אס אס
קטגוריה:אוסטרים במלחמת העולם השנייה
קטגוריה:אדריכלים נאצים
קטגוריה:אוסטרים שנולדו ב-1909
קטגוריה:נפטרים ב-1978
יחיאל מיכל הולנדר

הרב יחיאל מיכל הכהן הולנדר (ה'תרס"ח או ה'תר"ע, 1908 / 1910 בערך - כ"ו בסיון ה'תש"ב, 11 ביוני 1942) היה רב בטרנוב שבגליציה, מחבר שו"ת "אמרי כהן". נספה בשואה.

==ביוגרפיה==
נולד בטרנוב לשלמה, חסיד בלז ונכד ר' אליהו הורשובסקי (מחבר הספר 'אזור אליהו') מדרוהוביץ' ולחיה לבית פרידמן. מגיל שתים עשרה עד שש עשרה למד מפי הרב מאיר אריק, שחיבבו מאוד, ואף מזכירו בהערכה באחת מתשובותיו. כאביו היה אף הוא חסיד בעלז, והתקרב לאדמו"ר ר' אהרן רוקח. בשנת ה'תרפ"ח (1928) נשא לאישה את מעכה הדס לבית וקסלר.

החל משנת ה'תרצ"ג (1933) שימש כרב, דיין וראש ישיבה בטרנוב. ספרו כולל כמה דרשות שבת תשובה בעירו. בשנותיו אלה הרבה להתכתב במשא ומתן הלכתי עם רבני דורו ואף פרסם מאמרים בבמות שונות.

נספה בשואה ביום כ"ו בסיון ה'תש"ב עם אשתו וילדיו.

==ספרו==
* שו"ת אמרי כהן נדפס לראשונה על ידי המחבר בשנת תרצ"ז, עם הסכמות גדולי התורה באזור: הרב נחום וידנפלד, אחיו דוב בעריש ויידנפלד, בעל "דובב מישרים", והרב אהרן ואלקין, מחבר שו"ת זקן אהרן. 

הספר כולל תשובות של המחבר לשאלות שנשאל, רובן לרבנים בגליציה וחלקן גם לוורשה ואף לנירנברג. ציטוטים רבים מהספר מופיעים בספרות התורנית בזמננו.

הספר נדפס בשנית על ידי אחיינו במהדורת צילום בניו יורק, ה'תשל"ג, ובשלישית במהדורה מתוקנת על ידי מכון חכמת שלמה, ירושלים ה'תשס"ח. במהדורה השלישית נוספו עוד עשרות מחידושי המחבר שלוקטו מספרים וכתבי יד של רבנים שהיה עמהם במשא ומתן הלכתי, וכן כמה מאמרים של בני משפחה נוספים שנספו בשואה.

חלק נוסף משו"ת אמרי כהן היה מוכן בכתב יד, וכן ספרים נוספים: חידושים על מסכת בכורות ומסכתות נוספות, וביאור על פירוש אור החיים על התורה. חיבורים אלו אבדו בשואה.

==לקריאה נוספת==
* מבוא לאמרי כהן במהדורה החדשה.
* אנציקלופדיה לחכמי גליציה בערכו (חלק ב עמ' 93 - 94).

==קישורים חיצוניים==
*[https://polona.pl/item/seper-s-elwt-w-tswbwt-imrey-kohen-imre-kohen-rozwiazania-zagadnien-talmud-relig,OTgwNjgyOTg/0/#info:metadata שו"ת אמרי כהן] במאגר הספרים הסרוקים של הספרייה הלאומית של פולין.
* [https://www.tarimmakinasi.com/urun-kategori/hayvancilik-ekipmanlari/sut-sagma-makinesi/koyun-sagma-makinesi/ Koyun sağma makinesi]
* 

קטגוריה:רבנים שנספו בשואה
קטגוריה:רבנים גליציאנים
הסופר קאפ הארגנטינאי

הסופר קאפ הארגנטינאי (בספרדית: Supercopa Argentina) הוא מפעל כדורגל ארגנטינאי, המשוחק אחת לשנה בין אלופת ליגת העל הארגנטינאית לבין מחזיקת גביע ארגנטינה.

הטורניר נוסד ב-2012, והוא בן משחק אחד, הנערך במגרש נייטרלי. אם קבוצה אחת זוכה בדאבל, היא מתמודדת על תואר הסופר קאפ מול סגניתה בליגה.

==הגמר לפי שנים==
{| class="wikitable"
! מהדורה
! תאריך
! זוכה
! זוכת
! תוצאה
! סגנית
! זוכת

|-
| 2012
| 7 בנובמבר 2012
| ארסנאל דה סרנדי
| קלאוסורה 2012
|align="center"|0–0 (4–3 <small><sup>פ</sup></small>)
| בוקה ג'וניורס
| אפרטורה 2011 & גביע ארגנטינה 2011/12
|-
| 2013
| 31 בינואר 2014
| ולס סארספילד
| ליגת העל הארגנטינאית 2012/13
| align="center"| 1–0
| ארסנאל דה סרנדי
| גביע ארגנטינה 2012/13

|-
| 2014
| 25 באפריל 2015
| הורקאן
| גביע ארגנטינה 2013/14
| align="center"| 1–0
| ריבר פלייט
| קופה קמפאונטו 2013/14

|-
| 2015
| 10 בפברואר 2016
| סן לורנסו
| סגנית ליגת העל הארגנטינאית 2015
| align="center"| 4–0
| בוקה ג'וניורס
| ליגת העל הארגנטינאית 2015 & גביע ארגנטינה 2014/15

|-
| 2016
| 4 בפברואר 2017
| לנוס
| ליגת העל הארגנטינאית 2016
| align="center"| 3–0
| ריבר פלייט
| גביע ארגנטינה 2015/16

|-
| 2017
| 14 במרץ 2018
| ריבר פלייט
| גביע ארגנטינה 2016/17
| align="center"| 2–0
| בוקה ג'וניורס
| ליגת העל הארגנטינאית 2016/17

|-
|2018
|2 במאי 2019
|בוקה ג'וניורס
|ליגת העל הארגנטינאית 2017/18
|align="center"|0-0 (6–5 <small><sup>פ</sup></small>)
|רוסאריו סנטראל
|גביע ארגנטינה 2017/18

|-
| 2019
| 4 במרץ 2021
| ריבר פלייט
| גביע ארגנטינה 2018/19
| align="center"| 5–0
| ראסינג קלוב
| ליגת העל הארגנטינאית 2018/9
|-
|2020 (בוטל בשל מגפת הקורונה בארגנטינה)
|–
|–
|–
|–
|–
|–
|-
|2021 (בוטל עקב בעיות בלוח זמנים)
|–
|–
|–
|–
|–
|–
|-
|2022
|1 במרץ 2023
|בוקה ג'וניורס
|ליגת העל הארגנטינאית 2022/23
|3–0
|פטרונטו
|גביע ארגנטינה 2022/23
|-
|2023
|13 במרץ 2024
|ריבר פלייט
|ליגת העל הארגנטינאית 2023/24
|2–1
|אסטודיאנטס לה פלאטה
|גביע ארגנטינה 2023/24
|}

==זכיות לפי קבוצות==
{| class=wikitable align=center
|-
! קבוצה
! זכיות
! סגנויות
! שנות זכייה
! שנות סגנות
|-
| ריבר פלייט
| align=center | 3
| align=center | 2
| align=right | 2017, 2019, 2024
| align="right"| 2014, 2016
|-
| בוקה ג'וניורס
| align="center" |2
| align="center" |3
| align="right" |2018, 2023
| align="right" |2012, 2015, 2017
|-
| ארסנאל דה סרנדי
| align=center | 1
| align=center | 1
| align=right | 2012
|align=right |2013
|-
| ולס סארספילד
| align="center"|1
| align="center"|0
| align="right"|2013
| align="right"|–
|-
| הורקאן
| align="center"|1
| align="center"|0
| align="right"|2014
| align="right"|–
|-
| סן לורנסו
| align="center"|1
| align="center"|0
| align="right"|2015
| align="right"|–
|-
| לנוס
| align="center"|1
| align="center"|0
| align="right"|2016
| align="right"|–
|-
|רוסאריו סנטראל
|align="center"|0
|align="center"|1
|–
|2018
|}

==קישורים חיצוניים==
* 

קטגוריה:תחרויות כדורגל בארגנטינה
ארגנטינאי
אנדרטה ליהודי שפנדאו שנרצחו

שמאל
השלט שעל גבי האנדרטה
האנדרטה ליהודי שפנדאו שנרצחו ניצבת בשכונת שפנדאו שבמערבה של ברלין בירת גרמניה. היא נושאת את שמות 115 בני הקהילה היהודית שנספו בשואה. האנדרטה ממוקמת בסמוך לאתר בו ניצב בית הכנסת של הקהילה באזור הישן של השכונה, אשר נהרס בליל הבדולח.

==רקע==
יהודים נמצאו בשפנדאו לפחות מאז המאה ה-13. ב-1844 היו בשפנדאו רק שש משפחות יהודיות והן קיימו את טקסי הדת בחדרים שנשכרו בבתים פרטיים. ב-1895 נחנך בית הכנסת של הקהילה, מהזרם האורתודוקסי, במעמד ראש השכונה וילהלם גאורג קולצה ונכבדים אחרים. בית הכנסת, שהכיל כ-300 מקומות ישיבה, היה מעוטר במגדל מתומן. הוא ניצב ברחוב לינדנופר. הוא תוכנן על ידי האדריכלים וילהלם אלברט קרמר וריכרד וולפנשטיין. מ-1916 ועד 1938 שימש ארתור לוונשטם (1882-1965) כרב בית הכנסת. ב-1933 בעת עליית הנאצים לשלטון מנתה הקהילה 600 נפש.

בליל הבדולח, 9 בנובמבר 1938, הוצת בית הכנסת ונהרס. שרידיו פונו כנראה ב-1942. הקהילה קיימה בשכונה בית קברות יהודי, אשר נסגר ב-1940.

==האנדרטה==
שלט הזיכרון שהיה מוצב במגרש שבו עמד בית הכנסת
בשנת 1988 נחנכה האנדרטה בפארק על גדת נהר ההאפל, מול המגרש שבו עמד בית הכנסת. היא מסמלת מגדל ובניין אשר נהרסו הרס אלים. ב-2012 הורחבה האנדרטה ונוסף לה קיר הנושא את שמות 115 בני הקהילה שהושמדו. מתכנני האנדרטה היו רות גולן וקיי זארה. היא הוקמה בתמיכה כספית של הכנסייה האוונגלית של שפנדאו, הרשות המקומית ותורמים פרטיים. האנדרטה המורחבת נחנכה ב-9 בנובמבר 2012.

על גבי האנדרטה קבוע שלט שעליו המילים בעברית "מלחמת בני אור בבני חושך" וכתובת בגרמנית: "אנדרטה זו מנציחה את סבלותיהם של אזרחי שפנדאו בני האמונה היהודית בימי הטרור של הנציונל-סוציאליסטים. לא הרחק מכאן, בלינדנופר 12, ניצב בית התפילה היהודי, אשר נהרס ב-1938".

בשנה בה הוקמה האנדרטה הוצב ביזמת מועצת רובע שפנדאו שלט זיכרון לבית הכנסת באתר שבו הוא עמד. ב-2005 הוצב השלט על המדרכה מול הבית שהיה ביתו של הרב לוונשטם בשפנדאו, בקרבת אתר בית האבות היהודי שקיימה הקהילה.

==קישורים חיצוניים==

* [https://www.tracesofwar.nl/sights/15880/Monument-Spandauer-Vereinssynagoge.htm האנדרטה], באתר Traces of War 
* [http://www.spandau-evangelisch.de/page/465/mahnmal-am-lindenufer האנדרטה], באתר spandau-evagelisch 
* [https://dbs.bh.org.il/place/spandau קהילת שפנדאו], באתר בית התפוצות 
* [http://germansynagogues.com/index.php/synagogues-and-communities?pid=60&sid=218:berlin-12-lindenufer-7-kammerstrasse-spandau-locality בית הכנסת בשפנדאו], באתר German Synagogues

==הערות שוליים==

שפנדאו
גאורגי אלכסנדרוביץ', הנסיך הגדול של רוסיה

גאורגי אלכסנדרביץ', הנסיך הגדול של רוסיה (ברוסית: Георгий Александрович Романов; 9 במאי 1871 - 9 באוגוסט 1899) היה בנו של אלכסנדר השלישי, קיסר רוסיה, ואחיו של ניקולאי השני, קיסר רוסיה.

==ביוגרפיה==
גאורגי נולד ב-9 במאי 1871 בארמון אלכסנדר, סנקט פטרבורג, לאלכסנדר אלכסנדרוביץ', הצארביץ' של רוסיה ולדאגמאר, נסיכת דנמרק, בתם של כריסטיאן התשיעי, מלך דנמרק ולואיזה, נסיכת הסן-קאסל. הוא נקרא על שם אחיה הגדול של אמו, גאורגיוס הראשון, מלך היוונים. בשנת 1881 נרצח סבו אלכסנדר השני, קיסר רוסיה, ואביו עלה לשלטון במקומו כאלכסנדר השלישי, קיסר רוסיה. ילדי הצאר גדלו בצורה פשוטה ביותר. הם ישנו במיטות מחנה קשות ללא כריות למעט כשהיו חולים, בבוקר התרחצו באמבטיה קרה והיו אמורים לסדר בעצמם את חדריהם. אלכסנדר היה קרוב במיוחד לאחיו ניקולאי והם חלקו חדר. גאורגי היה נאה, גבוה, חכם וחזק יותר מניקולאי, ומכיוון שהיה הבן האהוב על אמו, הוא ביצע תעלולים רבים כשהיה ילד אולם בדרך כלל התחמק ללא עונש. הוא נודע כבעל חוש הומור מפותח, ונהג לספר לניקולאי בדיחות רבות שאותן היה ניקולאי רושם על ניירות מזדמנים ושומר בקופסה מיוחדת. שנים לאחר מכן עוד נראה ניקולאי מבט לתוך הקופסה ופורץ בצחוק.

גאורגי למד לדבר אנגלית, גרמנית, דנית וצרפתית באופן שוטף. הוא וניקולאי למדו אצל מורה אנגלי, שהנחיל להם את אהבת הספורט. נראה היה שלגאורגי תהיה קריירה בצי הרוסי הקיסרי, אולם הוא חלה בשחפת ב-1890. הקיסר והקיסרית החליטו לשלוח אותם למסע בן תשעה חודשים ביפן, בתקווה שהשמש ומזג האוויר ישפיעו לטובה על גאורגי. האחים ביקרו באתונה, שם הצטרף אליהם בן דודם גאורגיוס. הם נסעו יחד עמו למצרים ואז למומבאי, אולם גאורגי לא יכול היה לרדת מהספינה כיוון שלא חש בטוב. ניקולאי כתב לאמם והבטיח לה שגאורגי בסדר, אולם כעבור זמן מה קבע רופא הספינה שיש לו חום גבוה. התברר שהוא לקה בברונכיטיס ולפיכך חזר לאתונה.

בנובמבר 1894 מת אביו אלכסנדר השלישי, ואחיו ניקולאי עלה לשלטון כניקולאי השני, קיסר רוסיה. מכיוון שלניקולאי עוד לא היו בנים באותה תקופה, קיבל גאורגי את התואר "צ'ארביץ'". בריאותו המעורערת לא אפשרה לו לשהות בסנקט פטרבורג, והוא התגורר בעיירה לייקני שבגאורגיה המודרנית. הרופאים אפילו לא אישרו לו להשתתף בהלווייתו של אביו, או לראות את בנותיו של ניקולאי, אולגה וטטיאנה. לאחר שלניקולאי נולדה הבת השלישית, מריה, כתב לו גאורגי: "אני עצוב מאוד שעדיין לא הצלחתי לראות את בנותיך ולהכיר אותן, אבל מה אוכל לעשות! זה אומר שלא זכיתי לכך, והכל הוא רצון האל". ב-1895 הוא נסע יחד עם אמו לדנמרק לבקר את קרובי משפחתם הדנים אותם לא ראו זה 4 שנים, אולם במהלך הביקור התמוטט גאורגי ולפיכך נאלץ להיות מרותק למטתו ונאסר עליו לעשן עד שיחזרו לרוסיה.

ב-9 באוגוסט 1899 יצא גאורגי לנסיעה לבדו על אופנוע באזור העיר אבסטומני, כשלפתע הוא התמוטט וירד מהאופנוע כשדם זב מפיו בעודו מתאמץ לנשום. איכרה שראתה אותו סייעה בו עד שנפח את נשמתו. הוא היה בן 28 במותו.

== אילן יוחסין ==

==קישורים חיצוניים==

קטגוריה:שושלת רומנוב
קטגוריה:מקבלי עיטור אנדריי הקדוש
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מקבלי אות לגיון הכבוד
קטגוריה:אבירי מסדר גיזת הזהב
קטגוריה:אבירי מסדר הפיל
קטגוריה:חולי שחפת
קטגוריה:רוסים שנולדו ב-1871
קטגוריה:נפטרים ב-1899
צסק"א קייב (כדורסל)

מועדון הכדורסל צסק"א קייב (באוקראינית: Баскетбольний Блуб ЦСКА Київ) היה מועדון כדורסל מהליגה האוקראינית שהתקיים משנת 1946 עד שנת 2005 וייצג את העיר קייב.

== היסטוריה ==
המועדון נוסד בשנת 1946 כמועדון ספורט צבאי בשם סק"א קייב והשתתף אליפות ברית המועצות בכדורסל גברים. לאחר שברית המועצות נפלה המועדון שינה את שמו לצסק"א-ריקו ב-1994 ולאחר מכן נקרא צסק"א-אוקרטטנאפטה ב-1999, על שם נותנת החסות Ukrtatnafta.

בשנת 2001 המועדון עמד לפני פירוק. לאחר שינוי השם לקבוצת VPPO (קיצור של כוחות הנ"מ), המועדון המשיך לשחק בליגות הנמוכות באוקראינה עד שנת 2005, כאשר פורקה סופית בשל העדר מימון.

== תארים והישגים ==
* אליפות ברית המועצות בכדורסל גברים
** סגנות: 1968
** מקום שלישי: 1972
* ליגת העל האוקראינית
** סגנות: 1993, 1999
** מקום שלישי: 2000
* הגביע האוקראיני:
** זכייה: 1998, 2000

== הערות שוליים ==

קטגוריה:קבוצות כדורסל אוקראיניות
קטגוריה:קבוצות כדורגל סובייטיות
קטגוריה:צסק"א קייב
צסק"א קייב (כדוריד)

מועדון הכדוריד צסק"א קייב היא קבוצת כדוריד מהעיר קייב, אוקראינה המתמודדת בליגת האוקראינית בכדוריד. 

המועדון, אשר כרגע לא פעיל, פעם היה אחד ממועדוני הכדוריד החזקים באליפות ברית המועצות אליפות ובאליפות אוקראינה עד 1996.
== תארים ==
* ליגת העל האוקראינית בכדוריד: 
** זכייה (2): 1992, 1994
** סגנות (1): 1995
== קישורים חיצוניים ==
*[http://handball.in.ua/club.php?type=show&code=14 צסק"א קייב] באתר ליגת העל האוקראינית בכדוריד
*[https://handball.net.ua/ukr/club/cska/ צסק"א קייב] באתר התאחדות הכדוריד האוקראינית

== הערות שוליים ==

קטגוריה:קייב: מועדוני ספורט
קטגוריה:קבוצות כדוריד אוקראיניות
לאו סמיט

לאופולד "לאו" סמיט (בהולנדית: Leopold (Leo) Smit; 14 במאי 1900 – 30 באפריל 1943) היה מלחין יהודי-הולנדי שנרצח במהלך השואה במחנה ההשמדה סוביבור.

== ביוגרפיה ==
לאו סמיט נולד באמסטרדם למשפחה יהודית חילונית ממוצא פורטוגזי. בין השנים 1920–1924 הוא למד פסנתר וקומפוזיציה בקונסרבטוריום ואן אמסטרדם. 

בשנת 1927 עבר סמיט לפריז, שם התרשם עמוקות מהמוזיקה של מוריס ראוול ואיגור סטרווינסקי. בפריז היה סמיט בקשר קרוב עם חבורה של מלחינים שנודעה בשם Les Six וכללה את דריוס מיו, ארתור הונגר ופרנסיס פולנק. בינואר 1933 נישא סמיט באמסטרדם לליין דה-פריז. בסוף שנת 1936 עקר סמיט לבריסל, שם שהה במשך שנה אחת. לאו סמיט הלחין בסגנון הנאו-קלאסי, לעיתים קרובות בדו מז'ור, אולם הוא גם הושפע מהמוזיקה של תקופתו ורבות מיצירותיו כוללות השפעות של מוזיקת ג'אז ושל המלחינים הצרפתים שהכיר בפריז.

בשלהי 1937 הוא שב לאמסטרדם, וב-12 בפברואר 1943 סיים שם את יצירתו האחרונה, הסונטה לחליל ופסנתר.

ב-27 באפריל 1943 גורש סמיט יחד עם אשתו למחנה וסטרבורק, ומשם למחנה סוביבור, שם הוא נרצח, שלושה ימים מאוחר יותר.

לאחר מותו של סמיט היה בתחילה רק עניין מועט במוזיקה שלו, אולם מאז סוף שנות ה-80 של המאה ה-20 החלו יצירותיו להיות מנוגנות דרך קבע. כמו כן, יצא מארז של ארבעה תקליטורים ובהם כל יצירותיו - (Kamermuziek en Orkestwerken (NM 93003.

== יצירותיו ==
* סונטה לחליל ופסנתר (1943); תוזמרה בשנת 1989 על ידי וילם סטריטמן
* רביעיית מיתרים (1939-1943)
* דיברטימנטו לפסנתר בארבע ידיים (1940); תוזמר בשנת 2008 על ידי אנדריאס ואן רוסם
* קונצ'רטו לוויולה ולתזמורת מיתרים (1940)
* De bruid ("הארוסה") למקהלת נשים (1939); למילים של ז'אן פרינס
* סוויטה לאבוב וצ'לו (1938)
* שלישייה לקלרינט, ויולה ופסנתר (1938)
* פרלוד קטן לראוול לאלט ופסנתר (1938); לפואמה של מרטינוס ניהוף
* La Mort ("המוות") לסופרן, אלט ופסנתר (1938); למילים של שארל בודלר
* קונצ'רטו לפסנתר ותזמורת כלי נשיפה (1937)
* קונצ'רטינו לצ'לו ותזמורת (1937)
* סימפוניה בדו מז'ור (1936)
* שישייה לחליל, אבוב, קלרינט, בסון, קרן ופסנתר (1933)
* קונצ'רטינו לנבל ותזמורת (1933)
* Deux hommages לפסנתר (1928–1930)
* Schemselnihar, בלט לתזמורת (1929)
* חמישייה לחליל, כינור, ויולה, צ'לו ונבל (1928)
* שלישייה לחליל, ויולה נבל (1926)
* סוויטה לפסנתר (1926); Forlane et Rondeau, תזמור חופשי של  Godfried Devreese משנת 1958
* Silhouetten לתזמורת (1925)
* Voorspel tot Teirlincks (אוברטורה לתזמורת ל-"De vertraagde film") של Teirlinck (1923)
* Twintig eenvoudige oefeningen  (עשרים תרגילים פשוטים) לפסנתר
* Twaalf stukken voor 4 handen (שנים עשר קטעים) לפסנתר בארבע ידיים

== קישורים חיצוניים ==

* [http://www.leosmit.nl הקרן ע"ש לאו סמיט] - אתר האינטרנט של הקרן  
* 
* 

== הערות שוליים ==

קטגוריה:יהודים הולנדים
קטגוריה:פסנתרנים יהודים
קטגוריה:מלחינים מהתקופה הרומנטית
קטגוריה:מוזיקאים שנספו בשואה
קטגוריה:מלחינים יהודים
קטגוריה:מלחינים הולנדים
קטגוריה:נספים במחנה ההשמדה סוביבור
קטגוריה:הולנדים שנולדו ב-1900
קטגוריה:הולנדים שנפטרו ב-1943
מיי (דינוזאור)

מיי (שם מדעי: Mei) הוא סוג של דינוזאור ממשפחת הטרודוניים שבתת-סדרת התרופודה. היה זה דינוזאור קטן שחי בתור קרטיקון המוקדם, לפני 125 מיליון שנה. הוא השתייך למשפחת הטרודוניים, יחד עם הטרודון. מאובניו נמצאו במחוז ליאונינג שבסין.

== אורח חיים ==

* תיאור: דינוזאור זה היה קטן בגודלו דמוי ציפור שאורכו לא יותר מ-53 סנטימטרים, והוא דמה במראהו לעוף שוכן קרקע ארוך רגליים. היה לו מקור קצר עם שיניים זעירות, נחיריים גדולים, עיניים גדולות, צוואר ארוך וגמיש, גולגולת קטנה, גוף שהותאם לתנועה מהירה וזנב ארוך. בנוסף, עצם הבריח שלו הייתה רחבה ובצורת האות U. גופו היה מכוסה נוצות בדומה לשאר התרופודים, וגם מבנה הרגליים של היצור דמה למבנה רגלי עופות. לפי מאובן שנמצא, ניתן להניח כי דינוזאור זה היה בעל דם חם בדומה לעופות של ימינו.<ref name=":0"></ref>
* תזונה ורבייה: מיי היה אוכל-כול על פי מבנה הלסת והשיניים שנמצאו ממאובנים וכיתר הדינוזאורים הטיל ביצים.<ref></ref>

== מיי לונג ==
בשנת 2004, התגלה מאובן השייך לדינוזאור זה בצפון מזרח סין כשהוא בתנוחת שכיבה הדומה לתנוחה של עופות במנוחה (ראש ורגליים כלפי פנים), לאחר שככל הנראה מת כתוצאה מנפילת אפר געשי, למאובן זה ניתן השם "מיי לונג" (שם מדעי: Mei long) שמשמעותו היא "דרקון ישן" בסינית והוא המאובן הראשון של דינוזאור שנמצא בתנוחת שכיבה בעת מנוחה, והוא השתמר כמעט במלואו ובמצב מצוין<ref name=":0" />. מאובן נוסף השתמר גם הוא בתנוחת שכיבה.<ref></ref>

== חשיבות ==
מציאתו של מיי לונג בתנוחת שכיבה ומצב ההשתמרות של המאובן איששו מספר השערות בדבר הקשר האבולוציוני שבין דינוזאורים לעופות. עופות מתכרבלים כשהם נחים כדי לשמור על חום גופם. היות שמיי לונג נמצא מכורבל בתנוחה דומה ניתן להסיק שכמו עופות, גם דינוזאורים מזן זה נאלצו לשמור על חום הגוף שלהם, משמע שהם בעלי דם חם. בנוסף לכך, מבנה העצמות (ובמיוחד מבנה האגן, עצם הבריח, הלסת והגולגולת) דמה למבנה העצמות של ציפורים בנות ימינו.

אומנם מיי לונג אינו מאובן הדינוזאור דמוי - ציפור הראשון שנמצא, אך הוא שופך מעט אור על הקשר שבין דינוזאורים לציפורים ועל אורך חייהם של הדינוזאורים.

בנוסף לכך, חולק המאובן מאפיינים דומים למאובנים של אביאלאים, דבר המעיד על קרבה אבולוציונית גדולה ביניהם.

== בתרבות ==
דינוזאור זה הופיע בסדרה פארק פרהיסטורי.

== לקריאה נוספת ==

* [https://www.ncbi.nlm.nih.gov/pmc/articles/PMC3459897/ New Anatomical Details of the Chinese Troodontid Mei long with Implications for Phylogeny and Taphonomy]
* [http://www.dinochecker.com/dinosaurs/MEI MEI]

==קישורים חיצוניים==

טקסט=

==הערות שוליים==

קטגוריה:בעלי חיים שתוארו ב-2004
קטגוריה:טרודוניים
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי שו שינג
קטגוריה:מאובני טקסונים שתוארו ב-2004
ניקטוזאורוס

ניקטוזאורוס (שם מדעי: Nyctosaurus) הוא סוג של פטרוזאור ממשפחת הניקטוזאוריים שחי בתקופה קרטיקון עליון לפני 85–84.5 מיליון שנה. הוא עופף מעל הימים הרדודים של קנדה וארצות הברית של היום. הוא תואר לראשונה ב-1876 בידי החוקר עותניאל צ'ארלס מארש, אשר תחילה סבר שמדובר במאובן של עטלף. משמעות שמו היא: "לטאת לילה" או "לטאה עטלפית".

יצור זה היה קרוב משפחה רחוק של הפטרנודון אך היה קטן ממנו בהרבה. הוא הגיע לאורך 37 סנטימטרים, מוטת כנפיו הגיעה ל-2 מטרים והוא שקל 1.86 קילוגרם. הניקטוזאורוס היה בעל גולגולת דקה בעלת מקור ובראשה הייתה קרן גבוהה בצורת אנטנה ממנה הסתעף זיז אחורי. אורך קרן זו יכול היה להגיע ל-55 סנטימטרים, יותר מאורך הגוף. ליצור היה מקור עם שיניים קטנות והלסת התחתונה הייתה ארוכה מהעליונה.

היצור עופף מעל הימים הקדומים בחיפוש אחר טרף כמו דגים, אך היה צריך להיזהר מטורפים מימיים ששרצו במים בתקופתו כמו מוסזאוריים, פלזיוזאורים גדולים, כרישי ענק והתנין הקדום דיינוסוכוס.

== בתרבות ==
הניקטוזאורוס הופיע בסדרה פארק פרהיסטורי.

==קישורים חיצוניים==

קטגוריה:בעלי חיים שתוארו ב-1876
קטגוריה:טקסונים שתוארו בידי עותניאל צ'ארלס מארש
קטגוריה:ניקטוזאוריים
קטגוריה:פטרוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1876
בוראלוזאורוס

בוראלוזאורוס (שם מדעי: Borealosaurus) הוא סוג של דינוזאור מקבוצת הזאורופודים הענקיים שחי בסוף תור הקרטיקון לפני 90–95 מיליון שנה. מאובניו נמצאו בליאונינג שבצפון סין.

הבוראלוזאורוס היה שייך לקבוצת הטיטאנוזאוריה בעלת המינים הענקיים כמו הארגנטינוזאורוס והפוארטזאורוס מאמריקה הדרומית, אך היה קטן יחסית אליהם. הוא הגיע על פי הערכות לאורך של 12 מטרים ושקל מעל 10 טונות. על חלק מהחוליות שנמצאו יש מחלוקת אם הן שייכות לסוג אופיסטוקוליקאודיה ממרכז אסיה.

בעבר חלק מהמינים היו משויכים לסוג טיטאנוזאורוס שהרבה ממיניו עברו לסוגים אחרים.

==בתרבות==
הבוראלוזאורוס מופיע בפרק השלישי בסדרה פארק פרהיסטורי של נייג'ל מארוון, בה הוא נחשב כטיטנוזאורוס. בפרק נראית להקה גדולה שלו שצועדת לעולם המודרני יחד עם נייג'ל.

==קישורים חיצוניים==

קטגוריה:סלטזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי מאט למנה
טרודוניים

איור של Gobivenator
טרודוניים (שם מדעי: Troodontidae) היא משפחה של דינוזאורים מקבוצת התרופודה שחיו בסוף היורה ובקרטיקון מלפני 66–160 מיליון שנה.

דינוזאורים אלה היו קטנים ונראו כמו עופות בזכות נוצות שהמדענים מעריכים שהיו להם. היה להם גוף קל, לסתות בעלות שיניים וזנב מוגבה עטור נוצות. הם חיו ברחבי אמריקה הצפונית ואירואסיה ביערות וחלקם חיו באזורים הקרובים לקטבים והיו צריכים לשמור על חום גוף קבוע.

הגדולים מביניהם היו הלטניבנטריקס שהגיע לאורך 3.5 מטר והטרודון שהגיע לאורך 2.5 מטרים ושקל 50 קילוגרם. הקטן ביותר היה מהקטנים שבדינוזאורים, האנכיאורניס שהגיע לאורך 34 סנטימטרים ושקל 110 גרם (קיימת סברה שהוא היה שייך למשפחה אחרת).

ייתכן מאוד שמשפחה זו הייתה מאבותיהם של העופות המודרניים.

==סוגים==
**סוג Albertavenator
**סוג אנכיאורניס (Anchiornis)
**סוג Almas
**סוג ארכאורורניתוידיז (Archaeornithoides)?
**סוג Geminiraptor
**סוג Jianianhualong
**סוג Jinfengopteryx
**סוג אירוניכודון (Euronychodon) - מבוטל מספק
**סוג קופריון (Koparion)
**סוג Liaoningvenator
**סוג סינואורניתוידיז (Sinornithoides)
**סוג Talos
**סוג טוכיזאורוס (Tochisaurus)
**סוג Xixiasaurus
*תת-משפחה Sinovenatorinae
**סוג Daliansaurus
**סוג מיי (Mei)
**סוג Sinovenator
**סוג Sinusonasus
*תת-משפחה Troodontinae
**סוג בורוגווייה (Borogovia)
**סוג בירונוזאורוס (Byronosaurus)
**סוג Gobivenator
**סוג לטניבנטריקס (Latenivenatrix)
**סוג Linhevenator
**סוג פקטינודון (Pectinodon)
**סוג Philovenator
**סוג זאורורניתוידיז (Saurornithoides)
**סוג סטנוניצ'וזאורוס (Stenonychosaurus)
**סוג טרודון (Troodon)
**סוג Urbacodon
**סוג Zanabazar

==קישורים חיצוניים==

*
קטגוריה:בעלי חיים שתוארו ב-1924
קטגוריה:טקסונים שתוארו בידי צ'ארלס ו. גילמור
אמנון אבוטבול

אמנון אבוטבול (נולד ב-3 מאי 1971) הוא שחקן, זמר ומוזיקאי ישראלי. מייסד וסולן להקת "ברכיה" היוצרת מוזיקה בסגנון הרוק האתני-ערבי-מרוקאי.
== ביוגרפיה ==
אבוטבול נולד וגדל בירושלים להורים יוצאי מרוקו. בצבא שירת כלוחם בסיירת גבעתי. במהלך האינתיפדה הראשונה נפגע בראשו מאבן ונפצע קשה. בזמן ההחלמה בבית חולים החל לכתוב שירים.
===קריירה מוזיקלית===
לאחר השירות הצבאי שהה בקיבוץ סמר ב, שם פגש במוזיקאי יאיר דלאל, שהיה אז בתחילת דרכו והיה חבר הקיבוץ. דלאל הלחין יחד עם אבוטבול את שיר השלום "זמן אל-סלאם" למילים בעברית שכתבו יחד ומילים בערבית שכתב פתחי קאסם. הם הקליטו גרסה ראשונה עם מקהלה של 50 ילדים פלסטינים ו-50 ילדים ישראלים. זמן מה אחר כך הם הוזמנו לבצע את השיר בטקס לציון שנה להסכמי אוסלו, בספטמבר 1994. בטקס שנערך בעיר אוסלו בוצע השיר על ידי מקהלה של 300 ילדים פלסטינים, ישראלים ונורווגים, והתזמורת הפילהרמונית של אוסלו בניצוחו של זובין מהטה.

בעקבות הצלחת השיר יאיר דלאל הפך למוזיקאי במשרה מלאה, המתמחה במוזיקת עולם, ואבוטבול הקים אחר כך את להקת "ברכיה", המתמחה במוזיקת רוק אתנית-ערבית.

בשנת 2000 הוציא לאור את אלבום הבכורה של להקת "ברכיה", "זינזאנה", בין שירי האלבום נכללו "זמן אל-סלאם" ושיר הנושא של הסדרה "זינזאנה" (הסדרה בה שיחק באותה עת).

בשנת 2016 הוציא לאור את האלבום "בוער", בחברת התקליטים "בננה".

=== קריירת משחק ===
בשנת 1996 סיים אבוטבול את לימודיו בסטודיו למשחק ניסן נתיב, והעלה בפסטיבל עכו את המחזה "אקו ים".

בשנת 1998 זוכה בפרס הראשון בפסטיבל "תיאטרונטו" על משחקו בהצגה "אל פחד" (אותה גם כתב) ובפרסים ראשונים בפסטיבלים באירופה. באותה שנה גם השתתף כנגן זמר ושחקן בהצגה "אהבת איתמר", שעלתה בתיאטרון אורנה פורת לילדים ולנוער על פי ספרה של דבורה עומר.

בשנת 1999 החל לשחק בסדרה "זינזאנה" שכתב וביים חיים בוזגלו, בה גילם את דמותו של מוריס אסולין, מנהל מספרה, ואחיו של אלברט מנהל הכלא וכוכב הסדרה. הסדרה זכתה בפרס מסך הזהב. אבוטבול גם כתב והלחין את שיר הנושא ואת הפסקול. בעקבות הצלחת הסדרה, כיכב כמוריס אסולין במסע פרסום של אתר הקניות "קניון 522", שהוקם באותה שנה.

בשנת 2003 שוב שיתף פעולה עם חיים בוזגלו, ששיחק בסדרה "שלווה" ששודרה בשידורי טלעד בערוץ 2. סדרת דרמה על החיים בבית חולים פסיכיאטרי ועל שחקן שמאבד את שפיותו.

הופיע ב"תיאטרון מקומי" של יגאל עזרתי בהצגות: "הקמצן", על פי מולייר, שהוצגה כ-150 פעמים (2001), ו"משרתם של שני האדונים", מאת קרלו גולדוני (2004).

הופיע בתיאטרון תאיר בהצגות: "אוצר מתחת לגשר" (2005), "בדיחותא דשידוכין" (2006) ו"שרשרת הזהב" (2007).

יצר תיאטרון מחול, בשיתוף פעולה עם הכוריאוגרף תומר שרעבי, ביצירות: "מראות בתקרה", "רסיסים של חיים" (2009), "סוסים סגולים" (2012), "אגו דראם" (2014) ו"שפת אם" (2016).

בשנת 2010 שיחק במחזה "האמא של הכלה" בתפקיד החתן, בתיאטרון "אל מאג'רב" - התיאטרון המרוקאי הישראלי.

בשנת 2013, שיחק בסדרה בית המשאלות ב, שוב בבימוי חיים בוזגלו. פורמט הסדרה גם נמכר להפקה באולפני CBS, עבור ערוץ HBO.

== קישורים חיצוניים ==
* [http://www.shalash.org.il/artistpage.asp?artistId=3583 דף הפרופיל של אמנון אבוטבול], באתר של"ש - ארגון השמה לשחקנים
* 
* 

==הערות שוליים==

קטגוריה:זמרים ישראלים
קטגוריה:זמרים השרים בעברית
קטגוריה:שחקני קולנוע וטלוויזיה ישראלים
קטגוריה:מוזיקאים ישראלים
קטגוריה:בוגרי התיכון לאמנויות ע"ש צ'ארלס א' סמית'
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1971